|  |  |
| --- | --- |
| Naziv obveznika:  **Gradsko kazalište Požega** | Broj RKP-a: 32711 |
| Sjedište obveznika:  Trg Svetog Trojstva 20, 34000 Požega | Matični broj: 00959448 |
| Adresa sjedišta obveznika:  Trg Svetog Trojstva 20, 34000 Požega | OIB: 79173679205 |
| Razina: 21 | Šifra djelatnosti prema NKD-u: 9001 |

**BILJEŠKE UZ FINANCIJSKE IZVJEŠTAJE**

**za razdoblje od 1. siječnja do 31. prosinca 2023. godine**

Vlasnik i osnivač Gradskog kazališta Požega je Grad Požega. Kazalište predstavlja i zastupa ravnatelj Kazališta, a tijela upravljanja Kazalištem su ravnatelj i Upravno vijeće.

U kazalištu se ustrojavaju sljedeći odjeli:

a) Umjetničko – produkcijski i edukacijski odjel

b) Administrativno – računovodstveni odjel

c) Propagandno – informacijski

d) Tehnički odjel

Djelatnost Gradskog kazališta Požega (GKP) obuhvaća edukaciju mladih i odraslih radom Male škole kazališta (MŠK), Srednjoškolske kazališne družine (SKAD) te odraslih amatera. Amatersku produkciju, profesionalnu produkciju i koprodukciju, kao i produkciju pokaznih predstava te glazbeno – scenskih uprizorenja. Ciljani broj premijera po sezoni je šest – što profesionalnih, što amaterskih.

S obzirom na to kako nema vlastiti ansambl, Kazalište vlastitu produkciju gradi temeljem principa "učenja kazališta", odnosno sretnim spajanjem stručnih kazališnih gostiju (pedagoga, redatelja, glumaca, dramaturga, scenografa), požeških amatera i bogate literarne baštine požeštine. Tako nastaju začudne predstave koje po cijeloj Hrvatskoj pronose dobar glas o postojanju kazališne svijesti Požege.

Radom Male škole kazališta (MŠK) i Srednjoškolske kazališne družine (SKAD) Kazalište stvara vlastite glumačke potencijale, no isto tako stvara i odgaja kazališnu publiku. Ovakvim pedagoškim radom koji za pojedine polaznike traje i do dvanaest godina Kazalište uspijeva iz svoje sredine svake godine „lansirati“ na Akademiju dramskih umjetnosti po jedno novo ime koje se tijekom godina afirmira na hrvatskoj dramskoj sceni.

**BILJEŠKE UZ PR-RAS**

1. Šifra 6361 – Tekuće pomoći proračunskim korisnicima iz proračuna koji im nije nadležan – prihod od Ministarstva kulture za programsku djelatnost kazališta.
2. Šifra 6362 – Kapitalne pomoći proračunskim korisnicima iz proračuna koji im nije nadležan – prihod na temelju poziva Ministarstva kulture za nabavu audio opreme za potrebe kazališta.
3. Šifra 6526 – Ostali nespomenuti prihodi – prihod ostvaren od prodaje ulaznica za kazališne predstave. Prihod je veći u odnosu na prethodno razdoblje zbog većeg broja realiziranih predstava.
4. Šifra 6615 – Prihodi od pruženih usluga – prihod ostvaren od najma prostora.
5. Šifra 312 – Ostali rashodi za zaposlene – rashodi su veći u odnosu na prethodno razdoblje jer su Kolektivnim ugovorom povećana materijalna prava djelatnika (božićnica i uskrsnica).
6. Šifra 3223 – Energija – rashod je značajno manji zbog sufinanciranje troškova energenata od strane Vlade RH.
7. Šifra 3232 – Usluge tekućeg i investicijskog održavanja – rashod je veći u odnosu na prethodno razdoblje jer je realiziran projekt Održavanje građevinskog objekata sufinanciran od strane Ministarstva regionalnog razvoja i fondova EU.
8. Šifra 3237 – Intelektualne i osobne usluge – rashodi se odnose na isplatu autorskih honorara glumcima i drugim dionicima predstave.
9. Šifra 324 – Naknade troškova osobama izvan radnog odnosa – tijekom obračunskog razdoblja značajna su sredstva isplaćena glumcima i dionicima predstava za troškove službenog puta.
10. Šifra 3292 – Premije osiguranja – rashodi se odnose na osiguranje djelatnika i imovine od požara i loma.
11. Šifra 19 – Rashodi budućeg razdoblja – rezervirana plaća za prosinac iznosi 11.644,21 eura.
12. Ukupni prihodi poslovanja iznose 344.306,74 eura, ukupni rashodi iznose 349.450,19 eura što čini tekući manjak prihoda u iznosu 5.143,45 eura koji uz preneseni višak prihod u iznosu 6.229,50 eura čini ukupni višak prihoda i primitaka u iznosu 1.086,05 eura (višak prihoda poslovanja u iznosu 5.148,58 eura iz izvora 4.2. i manjak prihoda poslovanja u iznosu 4.062,53 eura iz izvora 1.0.).

**BILJEŠKE UZ BILANCU**

1. Šifra 165 – Potraživanja za upravne i administrativne pristojbe, pristojbe po posebnim propisima i naknadama – potraživanje se odnosi na nenaplaćene izlazne račune tijekom tekućeg razdoblja.
2. Šifra 167 – Potraživanje proračunskih korisnika za sredstva uplaćena u nadležni proračun – korisnik posluje preko sustava lokalne riznice te na jedinstveni račun riznice uplaćuje sve svoje prihode što se evidentira na kontu 167210.
3. Šifra 991 – Izvanbilančni zapisi – na izvanbilnačnoj evidenciji knjižene su primljene zadužnice (1.000,00 eura), dane zadužnice (20.000,00 eura) i zgrada dobivena na korištenje (415.173,39 eura).
4. S 31.12.2023. napravljena je zakonska korekcija rezultata u iznosu 9.541,00 eura – zatvaranje manjka od nefinancijske imovine iz viška prihoda poslovanja za nabavu opreme preko prihoda iz razreda 6).
5. Gradsko kazalište nema sudskih sporova u tijeku niti sumnjivih i spornih potraživanja.

**BILJEŠKE UZ PR-RAS FUNKCIJSKI**

1. Šifra 082 – Služba kulture – rashodi prema navedenoj funkciji iznose 349.450,19 eura.

**BILJEŠKE UZ IZVJEŠTAJ O PROMJENAMA U VRIJEDNOSTI I OBUJMU IMOVINE I OBVEZA**

1. Tijekom 2023. godine nije bilo promjene u obujmu i vrijednosti imovine i obveza.

**BILJEŠKE UZ IZVJEŠTAJ O OBVEZAMA**

1. Šifra V006 – Stanje obveza na kraju izvještajnog razdoblja iznosi 17.278,01 eura od toga dospjele čine 1.790,00 eura (računi dospjeli krajem prosinca – plaćeni su u siječnju 2024. godine), a nedospjele iznose 15.488,01 eura – sastoje se od neplaćenih računa i plaće za prosinac.
2. Šifra V010 – Međusobne obveze subjekata općeg proračuna – Gradsko kazalište nema međusobnih obveza.

Požega, 26. siječnja 2024.

Osoba za kontaktiranje: Matea Čeliković, mag.oec.

Kontakt telefon: 034/311-321

Ravnateljica:

Valentina Neferović, prof., v.r.